SET ปิดเช้าพุ่ง 19 จุด คาดหวัง “ไบเดน” ชนะเลือกตั้ง ดึงเม็ดเงินไหลเข้าตลาดเอเชีย
SET ปิดเช้าพุ่ง 19 จุด คาดหวัง “ไบเดน” ชนะเลือกตั้ง ดึงเม็ดเงินไหลเข้าตลาดเอเชีย
5 พ.ย. 2563

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,241.64 จุด เพิ่มขึ้น 19.20 จุด (+1.57%) มูลค่าการซื้อขายราว 32,557 ล้านบาท
10 หุ้นดันดัชนีเช้านี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้เคลื่อนไหวในแดนบวกราว 1-2% เช่นเดียวกับดาวโจนส์ฟิวเจอร์สที่บวกได้ 0.79% ตอบรับความคาดหวังนายโจ ไบเดน ผู้สมัครชิงตำแหน่งประธานาธิบดีสหรัฐจากพรรคเดโมแครต มีโอกาสที่จะได้เข้ามาเป็นประธานาธิบดีสหรัฐคนใหม่ ซึ่งทำให้ตลาดเอเชียมีภาพความผันผวนน้อยลง และคาดหวังจะมีเม็ดเงินไหลเข้ามาในเอเชีย โดยเฉพาะในตลาดเอเชียเหนือ
อย่างไรก็ดี ยังต้องติดตามความชัดเจนของผลการเลือกตั้งประธานาธิบดีสหรัฐต่อไป ส่วนบ้านเราให้ติดตามการทยอยประกาศผลประกอบการไตรมาส 3/63 ของบริษัทจดทะเบียนในกลุ่ม Real Sector
แนวโน้มการลงทุนในช่วงบ่ายนี้ นายกรภัทร กล่าวว่า ตลาดฯอาจจะแผ่วลงเล็กน้อย โดยมีแนวรับ 1,220 จุด ส่วนแนวต้าน 1,245 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 1,939.85 ล้านบาท ปิดที่  57.25 บาท เพิ่มขึ้น 2.00 บาท
IVL มูลค่าการซื้อขาย 1,357.39 ล้านบาท ปิดที่ 25.25 บาท เพิ่มขึ้น 1.55 บาท
PTT มูลค่าการซื้อขาย 1,085.45 ล้านบาท ปิดที่ 33.25 บาท เพิ่มขึ้น 0.75 บาท
GPSC มูลค่าการซื้อขาย 930.73 ล้านบาท ปิดที่ 57.75 บาท เพิ่มขึ้น 4.50 บาท
PTTGC มูลค่าการซื้อขาย 918.94 ล้านบาท ปิดที่ 43.25 บาท เพิ่มขึ้น 1.50 บาท